
بزرگاں دی ذہنی صحت لئی داخل مریضاں دی سروسز
 ساڈی عوامی مشاورت دا اک خلاصہ

اسی جاننا چاہندے آں کہ کیلڈرڈیل، کرکلیز تے ویک فیلڈ اچ ڈیمینشیا اچ مبتلا بزرگ لوکاں تے ذہنی صحت دی ہور ضرورتاں لئی خصوصی داخل مریض وارڈز بنان دی ساڈی تجویز دے بارے اچ تسی کی سوچدے او۔

ایہہ خلاصہ ساڈی عوامی مشاورت دے بارے اچ معلومات فراہم کردا اے۔ اسی ایہہ گل جاننا چاہندے آں کہ کیلڈرڈیل، کرکلیز تے ویک فیلڈ وچ ڈیمینشیا نال رہن آلے بزرگ لوکاں لئی خصوصی داخلی مریض وارڈز تے فعلیاتی ذہنی صحت دی ضرورت آلے (جیس طرح پریشانی، ڈپریشن یا سائیکوسِس) دے نال رہن آلے لوکاں لئی مخصوص داخلی مریض وارڈز بنان دی ساڈی تجویز دے بارے وچ تسی کی سوچدے او۔

تہاڈے خیالات ساڈے مریضاں، خانداناں، دیکھ بھال کرن آلاں، پیاریاں تے آپنے عملے لئی صحیح فیصلہ کرن اچ ساڈی مدد کرن گے۔

کالڈرڈیل، کرکلیز تے ویک فیلڈ اچ ساڈے بزرگ لوکاں دی ذہنی صحت دے مریضاں دی خدمات دے بارے اچ

ڈیمنشیا، یا فعلیاتی ذہنی صحت دی ضرورت (جیویں اضطراب، ڈپریشن یا سائیکوسِس) دی تشخیص آلے ودھ بزرگ افراد دی ہوم اچ دیکھ بھال کیتی جا سکدی اے یا اوناں دی وکھریاں کمیونٹی سروسز دے تعاون نال معمول دی رہائش گاہ اتے وی فراہم کیتی جا سکدی اے۔ ایس دا مطلب اے کہ ساڈی داخلی مریض خدمات اوناں لوکاں لئی موجود نیں جدوں:
· اوناں دی ذہنی صحت خراب ہوندی اے تے ہور سپورٹ توں مدد ملے گی،
· اوناں نوں کئی طرح دی صحت تے نگہداشت دے پیشہ ورانہ افراد توں ماہرانہ مدد دی لوڑ ہوندی اے، یا،
· اوناں نوں تے/یا دوجاں لئی کوئی خطرہ ہوندا اے۔

ایس ویلے ڈیمنشیا اچ مبتلا وادھو بزرگ افراد دی دیکھ بھال ایکو وارڈ اچ کیتی جاندی اے جیتھے فعلیاتی ذہنی صحت دی ضرورتاں آلے مریض وی ہوندے نیں۔ ایہہ مخلوط ضرورتاں آلے وارڈز دے ناں توں جانے جاندے نیں۔

ساڈے کولے پنج بزرگ لوکاں دے ذہنی صحت دے داخلی مریض وارڈز نیں:
· بیچڈیل وارڈ، کالڈرڈیل رائل ہسپتال، ہیلی فیکس (16 بیڈز)، مخلوط ضرورتاں تے مخلوط جنس۔
· پریسلی یونٹ اچ دو وارڈز، وارڈ 19، ڈیوسبری تے ڈسٹرکٹ ہسپتال (30 بیڈز؛ 15 مردانہ بیڈز تے 15 زنانہ بیڈز، دو وکھرے وکھرے وارڈز دے طور تے)، مخلوط ضرورتاں
· کرافٹن وارڈ، فیلڈ ہیڈ ہسپتال، ویک فیلڈ (16 بیڈز)، مخلوط ضرورتاں تے مخلوط جنس۔
· پوپلرز، ہیمس ورتھ، ویک فیلڈ (جیس اچ 15 بیڈز سی لیکن ہون 12 نیں)، اک ڈیمنشیا وارڈ، مخلوط جنس۔


مشاورت لئی پیش کیتے گئے اختیارات

اسی بوہت سارے کم مکمل کیتے نیں تے ساڈے کولے دو ممکنہ اختیارات نیں جیتھے ماہر بزرگ افراد دی ذہنی صحت آلے داخلی مریض وارڈز منتقل کیتے جا سکدے نیں۔
ایناں اختیارات اچ ہیمس ورتھ، ویک فیلڈ اچ دی پوپلرز وارڈ شامل نئیں اے، کیونکہ ایہہ ساڈے بزرگ لوکاں دی ذہنی صحت اچ داخل مریضاں دی خدمات فراہم کرن لئی ہون ہور موزوں نئیں اے۔ اک بنیادی وجہ ایہہ اے کہ ایہہ اک مرکزی ہسپتال دے نیہڑے نئیں اے، ایس لیے ضرورت پین تے اوسے ویلے ماہرانہ نگہداشت یا مدد حاصل کرنا اوکھا ہوندا اے۔

تھلے دو اختیارات دتے گئے نیں۔ پہلا اختیار دو طریقیاں توں کیتا جا سکدا اے، پہلا اختیار (a) تے پہلا اختیار (b)۔

پہلا اختیار

 وارڈ 19، ڈیوزبری تے ڈسٹرکٹ ہسپتال اچ ڈیمنشیا سروس:
· دو وکھرے وکھرے مردانہ تے زنانہ وارڈز
· 30 بیڈز

دو طریقے موجود نیں کہ اسی پہلے اختیار اچ اک فعلیاتی ذہنی صحت دی ضرورتاں دی سروس حاصل کر سکدے آں:

اختیار 1a:

اک فعلیاتی ذہنی صحت دی ضرورتاں دی سروس:
· کروفٹن وارڈ، فیلڈ ہیڈ ہسپتال، ویک فیلڈ اچ۔ دو وکھرے وکھرے مردانہ تے زنانہ وارڈز، 26 بیڈز، تے،
· بیچڈیل وارڈ، کالڈرڈیل رائل ہسپتال اچ۔ اک مخلوط جنس وارڈ، 16 بیڈز۔
· فعلیاتی ذہنی صحت دی ضرورتاں دی سروس لئی کُل 42 بیڈز ہون گے۔

کل بیڈز – 72
 سیٹ اپ دی لاگت - £8.2m
ہر سال چلان دی لاگت - £9.1m

اختیار 1b:

اک فعلیاتی ذہنی صحت دی ضرورتاں دی سروس:
· کروفٹن وارڈ، فیلڈ ہیڈ ہسپتال، ویک فیلڈ اچ۔ اک مخلوط صنف وارڈ، 22 بیڈز، تے،
· بیچڈیل وارڈ، کالڈرڈیل رائل ہسپتال اچ۔ اک مخلوط جنس وارڈ، 16 بیڈز۔
· فعلیاتی ذہنی صحت دی ضرورتاں دی سروس لئی کُل 38 بیڈز ہون گے۔
·  ایہہ اختیار 1a دے مقابلے اچ 4 گھٹ بیڈز نیں۔ فعلیاتی ذہنی صحت دی ضرورتاں لئی سارے مخلوط جنس دے وارڈز ہون گے۔

کل بیڈز – 68
سیٹ اپ دی لاگت - £5.5m
ہر سال چلان دی لاگت - £8.2m

دوجا اختیار
 کروفٹن وارڈ، فیلڈ ہیڈ ہسپتال، ویک فیلڈ اچ ڈیمنشیا سروس:
· دو وکھرے وکھرے مردانہ تے زنانہ وارڈز
· 26 بیڈز

اک فعلیاتی ذہنی صحت دی ضرورتاں دی سروس:
· وارڈ 19، ڈیوزبری تے ڈسٹرکٹ ہسپتال اچ۔ دو وکھرے وکھرے مردانہ تے زنانہ وارڈز، 30 بیڈز، تے،
· بیچڈیل وارڈ، کالڈرڈیل رائل ہسپتال اچ۔ اک مخلوط جنس وارڈ، 16 بیڈز۔
· فعلیاتی ذہنی صحت دی ضرورتاں دی سروس لئی کُل 46 بیڈز ہون گے۔

 کل بیڈز – 72
سیٹ اپ دی لاگت -  £8.2m
ہر سال چلان دی لاگت -  £9.2m

تبدیلیاں ساڈی فراہم کیتی جان آلی دیکھ بھال نوں بہتر بنان گئیاں

ساڈی تجویز عملے لئی حالات، عملے ولوں فراہم کیتی جان آلی دیکھ بھال تے علاج نوں بہتر بناوے گی تے ساڈے مریضاں، اوناں دے اہل خانہ، دیکھ بھال کرن آلاں تے پیاریاں لئی اک مثبت فرق لاوے گی۔

مریضاں نوں اوہو ماہرانہ نگہداشت ملے گی جنہاں دی اوناں نوں اک محفوظ تے معاون ماحول اچ لوڑ ہوندی اے۔ ایس دی وجہ اے کہ:
· کلینکل دیکھ بھال اوس وارڈ اچ مریضاں دی مخصوص ضرورتاں نوں پورا کرے گی۔ ایس اچ مناسب سرگرمیاں، بہتر دیکھ بھال تے کلینیکل ان پٹ دی صحیح مقدار شامل اے۔
· مریض پہلاں واری آپنی ضرورتاں لئی صحیح جگہ تے ہون گے۔ ایس دا مطلب اے کہ مریضاں نوں داخلے توں چھٹی تکر اک ای وارڈ اچ رہن دا امکان ہووے گا۔
· لوکاں دے ساڈے وارڈز اچ رہن دی ضرورت دا وقت گھٹ جے گا۔ مریض عملے نال بہتر علاج معالجے دے تعلقات بنا سکدے نیں تے اوناں نوں ہور اوسے ویلے مدد تے اعتماد دتا جا سکدا اے اس طرح او چھٹی ہون توں بعد آپنی کمیونٹی اچ چنگی حیاتی گزار سکن گے۔

ماحول ہر مریض گروپ لئی بہتر ہووے گا۔ ایس دا مطلب اے کہ وارڈز:
· مریضاں دی مخصوص ضرورتاں نوں بہتر طریقے توں پورا کرن لئی تشکیل، ترتیب تے مریض دی تھاواں نال زیادہ محفوظ ہون گے۔
· علاج معالجے دی دیکھ بھال اچ مدد لئی اعلیٰ معیار، ودھ مناسب خصوصیاتاں دے نال خیروعافیت اچ ہور بہتر مدد کرن گے۔
· پیشے، سرگرمی تے سماجی محرک دی مدد کرن لئی جسمانی سرگرمی، نقل و حرکت تے سہولیات تکر رسائی دی حوصلہ افزائی لئی تھاں دے نال آزادی نوں فروغ دین گے۔
· ایڈوانسڈ کلینیکل پریکٹیشنرز تے سائیکالوجی معاونیناں ورگے ماہر ڈاکٹراں دے نال، صحیح مہارتاں تے تربیت دے نال عملے دے صحیح تعداد موجود رکھن گے۔
ساڈے عملے دی مریضاں نوں اوہو ماہرانہ نگہداشت فراہم کرن لئی بہتر معاونت کیتی جاوے گا جیس دی اوناں نوں لوڑ ہوندی اے۔ ایس گل دا مطلب اے کہ ساڈا عملہ:
· دیکھ بھال نوں بہتر بنان لئی آپنی صلاحیتاں نوں بہتر طور تے استعمال کر سکدا اے۔
· صحت تے دیکھ بھال دی کئی ٹیماں توں مدد تکر رسائی حاصل کر سکدا اے۔
· ڈیمنشیا تے فعلیاتی ذہنی صحت دے بارے اچ ماہرانہ تربیت حاصل کر سکدا اے تے مہارتاں نوں فروغ دے سکدا اے۔
· مریضاں دے دوناں گروپاں دی دیکھ بھال اچ ودھ وقت دے سکدا اے۔
· آپنے مریضاں، دیکھ بھال کرن آلاں تے خانداناں نال بہتر علاج معالجے دے تعلقات بنا سکدا اے۔

سفر، ٹرانسپورٹ تے پارکنگ

اسی جاندے آں کہ کسے وی مجوزہ تبدیلی توں سفر، نقل و حمل تے پارکنگ اتے اثر پے سکدا اے۔

اسی ایہہ سمجھنا چاہندے آں کہ ساڈی سروسز تکر آن تے جان آلے لوکاں اتے کی اثر پوے گا۔ اسی تہاڈے خیالات نوں سنن دی خواہش رکھدے آں ایس طرح اسی ایس دے اثرات دے بارے اچ تہاڈی رائے حاصل کر سکاں گے۔ ایس توں سانوں ایہہ سوچن اچ مدد ملے گی کہ اسی ایس گل نوں یقینی بنان لئی کی کر سکدے آں کہ خانداناں، دیکھ بھال کرن آلاں تے ملاقاتیاں دی مدد کیتی جا سکے۔

اسی ماحول اتے آپنے مجوزہ اختیارات دے اثرات اتے وی غور کیتا اے۔ لمبے عرصے لئی سانوں یقین اے کہ ایس توں اک مثبت فرق سامنے آوے گا، لیکن اسی اے وی جاندے آں کہ کج خانداناں تے دیکھ بھال کرن آلاں نوں ساڈے وارڈز تکر ودھ سفر کرنا پے سکدا اے۔

ہور معلومات کیتھوں لیے

ساڈی ویب سائٹ دا دورہ کرو – www.southwestyorkshire.nhs.uk/opsconsultation - جیتھے تسی:
· ساڈی مکمل مشاورتی دستاویز پڑھ سکدے او
· ساڈی مشاورتی معلومات نوں دوجے فارمیٹس/صورتاں، بشمول ویڈیو، تے صرف ٹیکسٹ ویب پیجز اچ وی ویکھ سکدے او
· جان سکدے او کہ تسی کیتھے آ سکدے او تے کسے ایونٹ اچ ساڈے نال گل وات وی کر سکدے او
· جان سکدے او کہ تسی ساڈی مشاورت دے بارے اچ کمیونٹی گروپ توں کیویں گل وات کر سکدے او

 آپنی آراء کیس طرح دئیے

اسی لوکاں نوں ساڈا مشاورتی سروے پُر کرن دا آکھ رئے آں، تسی ایتھوں ایہہ پُر کر سکدے او:
•	مشاورتی سروے نوں آنلائن پُر کرنا: www.southwestyorkshire.nhs.uk/opsconsultation
 • سروے دی اک کاپی ساڈے مفت ڈاک پتے اتے ڈاک توں گھلنا (تہانوں ڈاک ٹکٹ دی لوڑ نئیں اے)۔ ایہہ پتہ ساڈے مشاورتی سروے اچ چھپیا ہویا اے۔

جے تہانوں سروے مکمل کرن لئی کسے معاونت یا مدد دی لوڑ اے، سانوں ساڈے مفت فون نمبر -  0800 587 2108 - اتے کال کرو تے ساڈا اک فرد تہاڈی مدد لئی رابطے کرے گا۔

ساڈے بارے اچ
ایہہ مشاورت ساؤتھ ویسٹ یارکشائر پارٹنرشپ NHS فاؤنڈیشن ٹرسٹ (سروسز فراہم کرن آلا) تے NHS ویسٹ یارکشائر انٹیگریٹڈ کیئر بورڈ (کمشنر آف سروسز) ولوں دتی جا رئی اے۔
ایہہ معلومات کسے ہور شکل اچ حاصل کرنا

ایہہ مشاورتی دستاویز ساڈی ویب سائٹ اتے صرف متن دا ورقہ دے طور تے وی دستیاب اے: www.southwestyorkshire.nhs.uk/opsconsultation

جے تہانوں ایس دستاویز دی کسے ہور متبادل شکل یا بولی اچ لوڑ اے، مہربانی کرکے ای میل کرو:  opsconsultation@swyt.nhs.uk
 ایناں نال شراکت اچ:
ساؤتھ ویسٹ یارکشائر پارٹنرشپ NHS فاؤنڈیشن ٹرسٹ
NHS ویسٹ یارکشائر انٹیگریٹڈ کیئر بورڈ

